《春兴 其十八》
明代·黎景义

积雨空林烟火迟，百年世事不胜悲。少陵老去忧多病，庾信哀时尚有词。

绿树碧檐相掩映，南园北第两参差。平生家国萦怀抱，泪湿春衫鬓脚垂。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。